open-index/open-wikipedia-markdown huggingface dataset:
Бистричка Рика

мини|Бистричка Рика
**Бистричка Рика** е река во Босна и Херцеговина, десна притока на реката Врбас, со вкупна должина од околу 11 километри.

Извира под планината Голетица, на надморска височина од 879 метри, а се влева во Врбас кај Горен Вакуф, на надморска височина од 640 метри. Порано, од златниот песок на реката, во времето на Римското Царство па сè до Средниот век се пронаоѓало злато. Дури и денес постојат траги од таквите експлоатации. На самиот извор на реката постои голем рибник.

Категорија:Реки во Босна и Херцеговина
Брегава

**Брегава** е река во Босна и Херцеговина која минува низ градот Столац. Брегава исто така е и лева притока на реката Неретва.

## Поврзано
* Неретва
* Столац
* Буна
* Требишница
* Крупа
* Хутово Блато
* Даорсон

Категорија:Реки во Босна и Херцеговина
Орхеј

**Орхеј** (романски: *Orhei*, руски *Оргеев*, јидиш: *Uriv* - אוריװ) — град во Молдавија во истоимениот реон. Градот има население од околу 25.680 жители и се наоѓа на околу 50 километри северно од главниот град Кишинев.

## Збратимени градови

*  Биказ, Романија
*  Пјатра Њамц, Романија

## Наводи
 

## Поврзано
* Молдавија
* Градови во Молдавија

## Надворешни врски
* Орхеј

## Мапа на градот Орхеј
* Мапа на градот Орхеј 

Категорија:Градови во Молдавија
Ајнфелдско Езеро

**Ајнфелдско Езеро** () — езеро во сојузната покраина Шлезвиг-Холштајн, Германија. На надморска височина од 26,79 метри, неговата површина е 1,78 км². Се наоѓа во северните предградија на Нојминстер и во округот Рендсбург-Екернферде.

## Надворешни врски

* 

Категорија:Езера во Шлезвиг-Холштајн
Категорија:Природни резервати во Шлезвиг-Холштајн
Категорија:Нојминстер
Атентат

**Атентат** ( од латински: *tento* - обидувам) е тајно подготвен вооружен напад над едно или повеќе лица со цел нивно убиство или заплашување. Најчесто жртви на напади се политичари, луѓе со големо општествено влијание, чии непријатели се стремат преку напад да постигнат одредени политички, економски, социјални, психолошки и други цели. Нападот може да биде насочен и кон уништување на објекти и слично.

## Познати атентати
* Солунски атентати 
* Магарешки атентати
* Марсејски атентат
* Горноџумајски случувања
* Терористички напади од 11 септември 2001 година

## Жртви на атентати
* Абрахам Линколн - Претседател на САД (15 април 1865)
* Михајло Обреновиќ III- Кнез на Србија (29 мај 1868)
* Александар I Караѓорѓевиќ - Крал на Србија (9 октомври 1934)
* Џон Кенеди - Претседател на САД (22 ноември 1963)
* Мартин Лутер Кинг- Активист  (4 април 1968)
* Индира Ганди- Премиерка на Индија (31 октомври 1984)
* Зоран Џинџиќ - Премиер на Србија (12 март 2003)
* Бензаир Буто - Премиерка на Пакистан (27 декември 2007)

## Наводи

Тероризам
Земјотрес во Ван (2011)

мини|Влијанието на земјотресот во Ван во 2011 година
алт=Мапа што ги прикажува главните тектонски структури околу Анадолската плоча врз основа на земена снимка од софтверот „Светски ветер“ на Наса. Стрелките покажуваат вектори на поместување на анадолските и арапските плочи во однос на евроазиската плоча. Локациите на различните структури се земени од многу објавени мапи|мини|Мапа што ги прикажува главните тектонски структури околу Анадолската плоча врз основа на земена снимка од софтверот „Светски ветер“ на Наса. Стрелките покажуваат вектори на поместување на анадолските и арапските плочи во однос на евроазиската плоча. Локациите на различните структури се земени од многу објавени мапи
**Земјотресот во Ван во 2011 година** e земјотрес со јачина од 7,6 степени по Рихтер кој ја погодил турската провинција Ван на 23 октомври 2011 година

Потресот бил на длабочина од 94,5 км.

## Наводи

Категорија:Земјотреси во Турција
Категорија:2011 во Турција
Ван
Категорија:Земјотреси во Иран
Категорија:Земјотреси во Азербејџан
Тор (филм)

***Тор*** е американски филм од 2011 година, снимен според книгата со исто име „Тор“, издадена од Марвел Комикс. Филмот е во режија на Кенет Бранаг, сценарио на Ешли Едвард Милер, Зак Стенц и Дон Пејн, а глумат Крис Хемсворт, Натали Портман, Том Хидлстон, Ентони Хопкинс и Стелан Скарсгорд. Во филмот се раскажува приказната за богот Тор, кој е избркан од својата татковина Азгард на Земјата.

## Наводи

## Надворешни врски
* 
* ''Thor'' Movie Hub at Marvel.com
* 
* 
* 
* 
* 

Категорија:Американски филмови
Неретва

мини|лево|Стариот мост во Мостар
**Неретва** — река која протекува низ Босна и Херцеговина и Хрватска и се влева во Јадранското Море. На Неретва се изградени повеќе хидроцентрали. Најголеми притоки на Неретва се Рама, Требижат, Буна и Брегава. Должина: 225&nbsp;km (203 во Херцеговина).
Неретва тече низ Динаридите. Последните 30 километри оваа река се претвора во алувијална делта, пред нејзиното влевање во Јадранското Море.

На својот пат кон устието Неретва тече низ Коњиц, Јабланица, Мостар, Чаплина, Почитељ, Метковиќ и Опузен. Најголем град на Неретва е Мостар.

Стариот мост на Неретва во Мостар (кога за време на војната во Босна го срушиле единиците на ХВО во 1993, а кој е реконструиран во 2004 година) е прогласен од организацијата УНЕСКО за споменик од светско културно наследство.

## Поврзано
* Битка кај Неретва

## Надворешни врски

*Сплаварството на Неретва 
*Стар мост
* *Ријеке: Неретва*, документарен филм, Ал Џазира Балканс (1. дел, 6. 3. 2017; 2. дел, 13. 3. 2017) 

Категорија:Реки во Хрватска
Категорија:Реки во Босна и Херцеговина
Категорија:Јадрански слив
Категорија:Неретвански слив
Категорија:Меѓународни реки во Европа
Алексеј Дума

**Алексеј Христов Дума** (Битола, 16 септември 1948) ― македонски специјалист по судска медицина, редовен професор на Медицинскиот факултет во Скопје. Дипломирал медицина во Скопје во 1973, докторирал на тема за хуманата серумска холинестераза од форензичен аспект во 1986 година.

Во 1988 година, тој станал директор на Институтот за судска медицина и криминалистика и шеф на Катедрата. Бил претседател на Лекарската комора на Македонија во 1992. Соработувал со установи во Европа и со Колумбија универзитетот во Њујорк, каде што бил посетувачки професор. Учествувал во остварувањето на меѓудисциплинарниот меѓународен проект за невропатолошки студии кај хронични хоспитализирани болни од шизофренија и за ткивните невропатолошки изучувања кај тешки психијатриски болести. Основал лабораторија за примена на рекомбинантна ДНК технологија во судската медицина, која добила дозвола за одредување на присуството на психоактивни соединенија во биолошки материјал. Остварил меѓународна соработка со Германија и со Бугарија, со учеството во идентификацијата на жртвите кај масовни сообраќајни несреќи. Тој е автор на над 130 трудови. Член е на Меѓународното здружение за судска медицина.

Категорија:Луѓе од Битола
Категорија:Македонски универзитетски професори
Категорија:Македонски Власи
Категорија:Југословенски Власи
Категорија:Македонски медицински лица
Категорија:Југословенски медицински лица
Категорија:Професори на Медицинскиот факултет - Скопје
Категорија:Апсолвенти на Медицинскиот факултет - Скопје
Мартин (град)

**Мартин** ( until 1950, , германски: *Turz-Sankt Martin*, латински: *Sanctus Martinus / Martinopolis*) — град во северна Словачка. Градот се наоѓа на реката Туриец, помеѓу планините Мала и Голема Фатра. Во близина на Мартин се наоѓа словачкиот град Жилина.

## Население

Мартин во 2009 имал население од околу 58000 жители. Според пописот од 2001 година 94.9% од населението биле Словаци, 1.6% Чеси, 0.5% Роми, и 0.2% Унгарци.  44.1%  биле Католици,  31.2% се изјасниле без религија и  17.2% лутеранци.

## Збратимени градови

*  Гота, Германија
*  Хогевен, Холандија
*  Карвина, Чешка
*  Јичин, Чешка
*  Калиш, Полска *(од 1996)* 
*  Скочов, Полска
*  Бачки Петровац, Србија

## Наводи

## Поврзано
* Словачка
* Градови во Словачка

## Надворешни врски
*Официјално мрежно место 

Категорија:Градови во Словачка

Категорија:Мартин (округ)
Тренчин

**Тренчин** (словачки: *Trenčín*, ; ) — град во Словачка. Градот се наоѓа во долината на реката Вах во близина на границата со Чешка. Тренчин се наоѓа на околу 120 километри од Братислава и има население од околу 56.000 жители и тоа го прави деветти најголем град во државата.

## Демографија

## Збратимени градови
*  Кран-Геври, Франција
*  Ухерске Храдиште, Чешка
*  Злин, Чешка
*  Тарнув, Полска
*  Касалечио ди Рено, Италија
*  Бекешчаба, Унгарија
*  Крагуевац, Србија
*  Бешикташ, Истанбул, Турција

## Галерија

Image:Trencsenycivertanlegi1.jpg
Image:Trencsenycivertanlegi2.jpg
Image:Trenčín, Slovakia - panoramio (34).jpg
Image:


## Поврзано
* Словачка
* Градови во Словачка

## Надворешни врски

* Официјално мрежно место
* Информации за Тренчин 
* Сателитска снимка

Категорија:Градови во Словачка
Категорија:Тренчин
Азимут

[мини|десно|Азимутот е аголот меѓу појдовната упатница (во случајов, север) и линијата од набљудувачот до точка од интерес проектирана на истата рамнина како појдовната упатница нормално на [зенитот.]]

**Азимут** (арап. السمت, *ес‑симт* = „насока“) е хоризонтален агол со теме во точка на картата, од која едниот крак е во правец на север, а другиот во правец на определена точка од стварноста. Азимутот се зголемува надесно и може да има вредност од 0 до 360 степени. Обратниот азимут е хоризонтален агол кој се разликува од азимутот за 180 степени. Азимутот и аголот на правец се мерат од карта со компас, агломер и тетивен агломер.

## Видови азимут
Географскиот азимут е хоризонтален агол меѓу географскиот север (меридијанот) и правецот на целта. Магнетниот азимут е хоризонтален агол меѓу магнетниот север и целта. Правоаголниот азимут (на правец) е хоризонтален агол меѓу правецот на *х*-оската и целта. мини|десно|Компас од марката „Брантон“

## Магнетна деклинација
Правецот на географскиот меридијан и правецот на магнетниот север се сечат под агол кој се вика магнетна деклинација. Вредноста на магнетната деклинација е променлива вредност поради промените во деклинацијата заради јоносферата и магнетните бури.

## Меридијанска конвергенција
Правецот на географскиот меридијан и правецот паралелен на *х*-оската, образуваат агол наречен меридијанска конвергенција (зближување на меридијаните).

## Поврзано
* Хоризонтски координатен систем, наречен и азимутски
* Аголна минута
* Деклинација
* Ректасцензија
* Сопствено движење
* Небесен координатен систем

Категорија:Навигација
Категорија:Сферна астрономија
Категорија:Небесни координатни системи
Категорија:Арапски зборови
Категорија:Агол
Категорија:Премер
Ерленмаер

**Ерленмаерот** е широко употребуван лабораториски прибор кој има рамно дно, конусно тело и цилиндричен врат. Наречен е според германскиот хемичар Емил Ерленмаер, кој го создал во 1861 година. Заради специфичниот облик, хемичарите во лабораториите популарно го нарекуваат ”тиквица”.

Тесното грло е наменето пред сè да се намали испарувањето и да се зголеми кондензацијата со што се намалуваат загубите на материја од хемиските реакции. Најчесто се изработува од огнеотпорно боросиликатно стакло, а таму каде не се врши загревање или не е потребна висока температура се употребуваат примероци од пластика. Волуменот им варира спрема потребите, од 25 ml па до 5 литри.

Категорија:Лабораториски садови
Категорија:Германски пронајдоци
Картографска проекција

**Картографска проекција** — збир на математички постапки за пресликување на површината на Земјата или нејзин дел на рамнина. При проектирањето може да се појават деформации на површините, линиите и аглите. Според карактерот на деформации, проекциите може да бидат: конформни, еквивалентни и произволни. 

## Конформни картографски проекции
Кај конформните проекции нема деформации во аглите, но има во површините и должините (се нарекуваат аголни проекции). Напоредниците и меридијаните се сечат под прав агол, а азимутите одговараат на вистинските во природата. Значајни се Гаус-Кригерова за топографски карти, Меркаторова за поморски и Ламбертова за воздухопловни карти.

## Еквивалентни картографски проекции
Кај еквивалентните картографски проекции се задржува еднаквоста на површините, но има значителни деформации на аглите  и должините. Погодни се за прикажување на вистинските површини на континентите. Од овој вид, значајни се Сансоновата и Боновата проекција.

## Произволна картографска проекција

Произволните картографски проекции се средина меѓу деформациите на конформните и еквивалентните и се користи за изработување на меѓународната карта на светот.

Според методот на пресликување, картографските проекции може да бидат: цилиндрични, конусни, азимутни и произволни.

## Гаус-Кригерова проекција
Гаус-Кригеровата проекција спаѓа во групата напречни цилиндрични конформни проекции, кај која Земјата се смета за вртежен елипсоид. Земјата го допира цилиндарот по еден допирен меридијан. Деформациите кај оваа проекција се зголемуваат со оддалечување од допирниот меридијан.

## Меркаторова проекција
Меркаторовата проекција е конформна (аголна). Земјата го допира цилиндарот на екваторот. Мрежата од напоредници и меридијани се неправилни правоаголници, а деформациите се зголемуваат кон половите. Проекцијата не се користи за картирање на области кои се наоѓаат над 80 степени северна и јужна географска ширина.

## Државна картографска проекција
Во Република Македонија, државна картографска проекција е Гаус-Кригеровата проекција. Таа е конформна, напречно-цилиндрична проекција со пресликување на делови од Земјината површина на елиптични цилиндри, во зони од по 3 географска должина. Зоните се нумерирани од Гриничкиот меридијан кон исток, а територијата на Македонија се наоѓа во седмата зона. Проекцијата на меридијанот со 21 степен источна географска должина во рамнина, претставува х-оска на координатниот систем, во кој у-оската е проекцијата на екваторот. За да се избегнат негативните вредности по у-оската, според препораките на Баумгартнер, сите точки на х-оската имаат вредност од 500 илјади метри.


Проекција
Категорија:Геодезија
Категорија:Инфографика
Список на добитници на наградата „23 Октомври“

**[[Награда „23 Октомври“|Државната награда „23 Октомври”]]** — награда од високо ниво на Македонија која традиционално се доделува на Денот на македонската револуционерна борба - 23 Oктомври. Со неа се оддава највисоко признание за долгогодишни остварувања во областа на науката, културата, образованието, заштитата на државните интереси и промоција на државните приоритети, вредности и културно-историското наследство на Македонија. Се доделува од 2007 година. Во продолжение следува список на добитниците на оваа награда.

## Наводи

## Поврзано
*Награда „23 Октомври“
*Државни награди на Македонија

Категорија:Награда „23 Октомври“
Меделпад

**Меделпад** (швед. **) е историска покраина (*landskap*) во северниот дел на Шведска. Се граничи со покраините Хелсингланд, Херједален, Јемтланд, Онгерманланд и Ботнискиот Залив.

Покраината е дел од крајот Норланд и како таква се смета за Северна Шведска, иако географски е сместена во средината на земјата. Интересно е што името на покраината не се однесува на ова, туку на фактот што најголемиот дел е сместен помеѓу реките Јунган и Индалселвен.

## Управа
Традиционалните покраини во Шведска немаат административна и политичка улога, туку претставуваат културно-историски целини. Меделад го опфаќа јужниот дел на административниот округ Вестернорланд.

## Географија
Покраината е на просечна надморска надморска височина од 200-300 м. Највисока планина е Микелмирберјет (577 м). Околу 500&nbsp;км2 отпаѓа на водни површини. Најголемо езеро е Холмхен, на 200 м надморска височина, проследено од Леринген на приближно иста висина.

Околу покраината се протегаат две позначајни реки: Јунган and Индалселвен.

## Историја
Во минатото, единственото населено место со статус на град е Сундсвал, доделен во 1624. Сундсвал и денес е најголемиот град во покраината, со 50.000 жители. Меделпад има вкупно 120.000 жители.

## Знаменитости
Крајбрежјето на Ботнискиот Залив, наречено Висок Брег (*Höga kusten*), е прогласено за светско наследство на УНЕСКО. Тлото се искачува по еден сантиметар годишно, како последица од последното Ледено доба кое траело сè до VII милениум п.н.е.

## Култура
Симбол на покраината е планиснкиот зајак, иако поголема популарност ужива измисленото животно сквадер (мешавина од зајак и тетреб).

## Наводи

## Надворешни врски
*Средна Шведска  - туристички портал на Меделпад и Онгерманланд

Категорија:Покраини во Шведска
Јунган

**Јунган** (швед. *Ljungan*, јемтландски: *Jångna* или *Aoa*, од старонордиски: **Oghn* = „страшна“ ) е река во Шведска. Извира кај Трондхејм и норвешката граница. Долга е 322 км и минува низ окрузите Јемтланд и Вестернорланд. По течението има неколку хидроелектрани.

Населени места во поречието и околината:

* Матфурс
* Њурунда
* Онге

## Поврзано
* Индалселвен

## Наводи

Категорија:Реки во Шведска
Категорија:Вестернорланд (округ)
Категорија:Јемтланд (округ)
Индалселвен

**Индалселвен** (швед. *Indalsälven*) е една од најдолгите реки во Шведска, со вкупна должина од 430 км. Има повеќе притоки, од кои најзначајни се Калстремен, Лонган, Хоркан и Амерон. По течението има 26 хидроелектрани, и со тоа е трета најпродуктивна река во земјата.

## Поврзано
* Јунган

## Наводи

Категорија:Реки во Шведска
Подредено множество

Во математичката теорија на поредокот, едно множество со бинарна релација R на елементите која е рефлексивна (за сите *a* во множеството, a \, R \, a), антисиметрична (ако a \, R \, b и b\, R \, a, тогаш *<math>a = b</math>*) и транзитивна (ако a \, R \, b и b\, R \, c, тогаш a\, R \, c) се опишува како делумно подредено множество. Ако бинарната релација е антисиметрична, транзитивна и наполна (за сите *a* и *b* во множеството, *a*R*b* или *b*R*a*), тогаш множеството се нарекува линеарно подредено множество. Ако секое непразно подмножество има најмал елемент, тогаш множеството е **[[добро подредено множество|добро подредено]]**.

Релација R е релација на **подредување** ако истовремено ги има трите својства: рефлексивност, антисиметричност и транзитивност (на пример, релацијата \leq во множеството на природни броеви \mathbb N).

Во теоријата на информации, **подредено множество** е бесподаточно множество од битови, какво што се користи во кодирањето 8б/10б.

## Поврзано
* Строј (информатика)

## Наводи

Категорија:Теорија на редовите
Категорија:Теорија на множествата
Благица Павловска

**Благица Хаџи Павловска** или само **Благица Павловска** (р. ) — македонска пејачка на народна музика. Таа живее и работи во Скопје. Покрај соло кариерата, Благица Павловска понекогаш настапува со групата наречена „Четири грации“, каде покрај Благица се и Андријана Алачки, Росана Тодоровска и Бади Бекир.

## Дискографија
### Албуми
**Не можам да те заборавам* (1993)
**Птичица* (1993) 
**Вљубена жена* (1995)
**Скрешено срце/Цело Скопје* (1998)
**...И цело Врање* (1998) - српско издание
**Спиј мирно моја плането* (2000)
**Те сакам земјо црвена булко* (2002)
**Казино* (2002)
**Доктори 100 да ме лечат* (2003)
**The Best of Blagica Pavlovska* (2004) - бугарско и македонско издание
**Благица Павловска* - издание за српски пазар со македонски и српски песни (2005)
*4 грации (со Росана, А. Алачки и Бади Бекир)
**Мајката наша Македонија* (2019)

### Спотови

## Наводи

## Поврзано
* Македонци
* Македонска музика

Категорија:Македонски пејачи
Адријана Алачки

**Адријана Алачки** — македонска телевизиски водител и пејачка на народна музика. Таа живее и работи во Скопје. Покрај соло кариерата, Адријана Алачки понекогаш настапува со групата наречена „Четири грации“, каде покрај Адријана се и Благица Павловска, Росана Тодоровска и Бади Бекир. До 2011 година Андријана била во брак со Горан Алачки со кого има две деца. Во 2011 година Адријана започнала со емитување на своја кулинарска емисија наречена „Вкусот на традицијата“, која се емитува на ТВ Алфа. Од 2021 година, е водителка на емисијата „Везилка“ на Телевизија Алфа, заедно со Ирена Спировска и Благоја Грујовски.

## Животопис
Адријана Алачки растела со македонскиот фолклор како член на КУД „Кочо Рацин”. Својата пејачка кариера ја започнала во 1987 година и пред пошироката јавност се претставила со една народна песна. Во 1988 година, со Ирена направиле дует кој во 90-те години оставил трага на македонската фолк сцена. Следувале настапи и турнеи во Европа, Канада и Австралија. Дуетот престанал да постои во 1994 година, но Адријана продолжила со музичката кариера. Често била присутна на фестивалите, има добиено голем број награди, а голем број хитови сведочат за успешноста. Како автор на музиката на нејзините песни најчесто се јавува нејзиниот поранешен сопруг - хармоникашот Горан Алачки.

На 8 октомври 2014 година, Адријана Алачки управувајки го својот автомобил марка Ауди, го прегазила пешакот Киро Деловски (76 години) на улицата „Рузвелтова“. Пејачката била во алохолизирана состојба, а пешакот починал истиот ден. Ослободена е од вина, со отфрлена кривична пријава.

## Кариера
Во нејзината музичка кариера се состои четири касети, две самостојни цедеа, голем број фестивали, турнеи, петнаесетина години на естрадата и последниот албум наречен „*Меланхолија*“.

### Спотови

## Надворешни врски

* Дискографија на Адријана Алачки на ВБУ Музички Регистар 

## Наводи

## Поврзано
* Македонска музика
* Македонска кујна

Категорија:Македонски пејачи
Категорија:Македонски готвачи
Категорија:Македонски телевизиски водители
Росана Тодоровска

**Росана Сариќ - Тодоровска** (Куманово, 14 декември 1964) — македонска пејачка на народна музика. Таа живее и работи во Скопје. Во почетокот настапувала со нејзината сестра Маријана, во дует познат како Маријана и Росана, но подоцна кога нејзината сестра се иселува во Австралија, таа продолжува соло. Росана  понекогаш настапува со групата наречена „Четири грации“, каде покрај Росана се и Благица Павловска, Адријана Алачки и Бади Бекир. Мажена е за македонскиот глумец Ѓорѓи Тодоровски - Трупче.

## Биографија
Росана за првпат јавно настапува во дует со својата сестра близначка на 17-годишна возраст. Кариерата ја започнува со интерпретации на поп мелодии, но нејзиниот интерес се менува па денес е една од ѕвездите на фолк естрадата. Од 1991 година започнува нејзината соло кариера. Има испеано голем број хитови, остварено соработка со многу еминентни автори. Често е присутна на фестивалските сцени а како најнов нејзин проект е Грации кој е вистинско освежување за нашата естрада.

## Наводи

## Поврзано
* Македонци
* Македонска музика

## Надворешни врски
Музичкото портфолио на Росана може да го најдете на ВБУ Музички Регистар (www.muzichkiregistar.com)

https://www.muzichkiregistar.com/ContributorDetails.aspx?id=24179

Категорија:Македонски пејачи
Бади Бекир

**Небахат Бади Бекир**(р. 1962 во Скопје - 20 ноември 2025 во Скопје) — македонска пејачка на народна музика. Таа живее и работи во Скопје. Покрај соло кариерата, Бади понекогаш настапува со групата наречена „Четири грации“, каде покрај Бади се и Благица Павловска, Адријана Алачки и Росана Тодоровска. Нарекувана е македонската Весна Змијанац.

## Биографија
Првите чекори на сцената ги прави во детските денови како член на играорна група изучувајќи го во исто време и македонскиот и турскиот фолклор. Како дебитант на музичката сцена се појавува во 1985 година на фестивал на забавни мелодии. Паралелно пее на турски, албански и македонски јазик. Најплоден период на нејзината кариера е за време на големите југословенски турнеи. По распадот на Југославија и се посветува на македонската фолк песна. Следат настапи на македонските фестивали, соработка со бројни автори и турнеја во австралија во 2002 година. Во 2004 година станува една од Грациите. Во 2006 година прославува 20 години постоење на естрадата.

## Наводи

## Поврзано
* Македонски Турци
* Македонска музика

## Надворешни врски

*Ei gione ei - песна на Бекир, испеана на Влашки јазик

Категорија:Македонски пејачи
Категорија:Македонски Турци
Дамаскинарска литература

мини|десно|''Крнинскиот дамаскин''
**Дамаскинарска литература** или **дамаскини** се поучни зборници во кои било јасно нагласено дека се напишани на народен јазик.

Дамаскините се зборници со црковни проповеди, приказни, легенди и описи на настани и личности сврзани за христијанството. Првите дамаскини претставуваат превод од грчки на црковнословенски јазик со елементи од народниот јазик, и обид да се приближи книгата до народот. Постепено во нив преовладала мислата на грчкиот проповедник Дамаскин Студит, кој велел дека за народот треба да се пишува на едноставен и разбирлив јазик. 

Нивниот најстар словенски превод е направен во втората половина на 16 век од епископот пелагониски и прилепски Григориј ѝ ги содржи словата на најпознатиот зборник на Дамаскин Студит *„Сокровиште“*. Во подоцнежните зборници од овој вид, внесени се слова и поуки од други автори, потоа апокрифни текстови, раскази со религиозна и световна тематика и слично. Интересната содржина и достапниот јазик се главните причини за нивната голема популарност кај нас, особено во 19 век. Од Македонија водат потекло околу 200 дамаскини. Најпознат меѓу нив е Крнинскиот дамаскин.

## Наводи

Категорија:Историја на македонскиот јазик

Категорија:Македонска книжевност
Оли Мурс

**Оливер Стенли „Оли“ Мурс** (англиски: *Oliver Stanley "Olly" Murs*, 14 мај 1984, Есекс, Англија) е англиски пејач, текстописец и телевизиски водител. Мурс станал популарен преку британската емисија *[[The X Factor во 2009 година(Велика Британија)|The X Factor]]*. Моментално тој е дел од продукциските куќи Епик Рекордс и Syco Music.

Првиот видео запис го снима летото во 2010 година за неговиот прв издаден синтл "Please don`t let me go", а подоца во октомври 2010-та го издава вториот сингл за темата "Thinking of me", а следниот месец во ноември го издава својот прв деби албум насловен "Olly Murs", кој содржи 12 песни. Следната година летото 2011-та, во јули месец го снима видео записот за песната "Heart skips a beat", една од неговите најголеми хитови за која дури има снимено 3 видеозаписи. Оваа песна е и најава за неговиот нов или втор албум "In case you didn`t know", кој содржи 13 песни, а е издаден во ноември 2011. Во 2012-та во ноември го издава третиот албум "Right place, right time", еден од неговите најпродавани албуми до сега.

## Дискографија
*„Olly Murs“ (2010)
*„In case you didn`t know“ (2011)
*„Right place, right time“ (2012)
*„Right Place Right Time: Специјално издание“ (2013)
*Неименуван албум (2014)

## Наводи

Категорија:Живи луѓе
Категорија:Родени во 1984 година
Категорија:Британски пејачи
Категорија:Англиски поп-пејачи
Терористички напад во Владикавказ (1999)

**Терористичкиот напад во Владикавказ** претставува бомбашки напад во градот Владикавказ во Русија, кој се случил на 19 март 1999 година на еден пазар, каде загинале 62 лица, а повеќе од 300 биле повредени.

На 15 декември 2003 година, Врховниот суд на Северна Осетија ги осудил обвинетите. Адам Цуров бил осуден на доживотен затвор.

Категорија:Терористички напади во Русија во 1999 година
Категорија:Владикавказ
Категорија:Терористички напади на чеченските сепаратисти
Ној Кенигсауе

**Ној Кенигсауе** — село и поранешна општина во округот Залцландкрајс, во Саксонија-Анхалт, Германија. Од 1 јануари 2009, е дел од градот Ашерслебен.

Категорија:Села во Саксонија-Анхалт
Категорија:Ашерслебен
Унзебург

**Унзебург** () — село и поранешна општина во округот Залцланд, во Саксонија-Анхалт, Германија. Од 1 јануари 2010 е дел од општината Бердеауе.


Unseburg Kirche.jpg|Црква во Унзебург
Unseburg Franziskus.jpg|Црква во Унзебург
Unseburg Nähe 002b.jpg|Поранешна ветерница во Унзебург
Unseburg Pfarrhaus.jpg|Традиционална куќа во Унзебург
Unseburg, der Amtshof-2.jpg|Објектот е споменик на културата на Саксонија-Анхалт
Unseburg, die Alte Schule.jpg|Објектот е споменик на културата на Саксонија-Анхалт


Категорија:Залцланд
Категорија:Села во Саксонија-Анхалт
Категорија:Саксонија (пруска покраина)
Tomb Raider (видео-игра од 2013)

**„Ограбувачка на гробници“** () е идна акционо-авантуристичка видео-игра и деветтиот дел од серијалот на игрите „Tomb Raider“, издадена од „Square Enix“, а изработена од „Crystal Dynamics“ како нивен петти наслов од франшизата. Како прва после поврзаната трилогија што претходеше, играта нема да биде поврзана со претходните делови од серијалот. Играва е престартување во кое ќе се разработува преграденото потекло на влијателниот, главен лик, Лара Крофт. 
Издавањето на „Tomb Raider“ е закажано за првата четвртина од 2013. година за Microsoft Windows, PlayStation 3 и Xbox 360.

## Приказна

Скоро по завршувањето на високото образование, 21-годишната Лара Крофт патува до остров близу јапонското крајбрежје на бродот *Ендуранс*, брод управуван од капетанот Конрад Рот. Пред да се закотви на заливот, бродот е расцепен на пола од непредвидена бура, оставајќи ја Лара одделена од другите преживеани на брегот. Таа мора да ги надмине емотивната и физичката мака за да преживее на островот.
Канал Дортмунд-Емс

thumb|Каналот Дортмунд-Емс во Минстер
thumb|Каналот Дортмунд-Емс во зима
thumb|right|220px|Брана во Минстер

**Каналот Дортмунд-Емс** е 269 километри долг канал во Германија помеѓу речното пристаниште во градот Дортмунд () и морското пристаниште Емден. Вештачкиот јужен дел на каналот завршува по 215 километри на браната Хербрум, во близина на Мепен. Оттука, каналот продолжува околу 45 километри по должината на реката Емс до браната во Олдерсум. Тука, каналот продолжува со дополнителен вештачки дел од 9 километри. Ова е направени, поради тоа што видовите на бродови во времето на градење на каналот не биле направени за отворено море, на Доларт и влезот во морското пристаниште во Емден. Овој дел од каналот е поврзан со каналот Емс-Јаде од Емден до Вилхелмсхафен.

Каналот бил отворен во 1899 година. Причината за изградба на каналот била за олеснување на товарот на железницата, која не можела да пренесува производи од областа Рур. Исто така, каналот требало да го направи јагленот од областа Рур поконкурентен со увозниот англиски јаглен. Исто така, на челичната индустрија во источен Рур ѝ била потребна руда од странство.

Каналот бил нападнат повеќепати во текот на Втората светска војна поради неговата стратешка важност. Нападот во септември 1943 година од ескадрилата на кралските воздушни сили бил неуспешен и скап. Ескадрилата го нападнала повторно во септември 1944 користејќи Талбој „земјотресни“ бомби, нанесувајќи му големи штети. Бил обновен по војната.

Најпознатата градба на каналот Дортмунд-Емс е „лифтот Хенрихенбург“ во Валтроп, што му овозможува на бродот да премина разлика во висина од 14 метри. Работело до 1962 година и потоа бил заменет со нов лифт и брана. Денес, во него се наоѓа Westfälisches Industriemuseum.

Неколку километри на север, каналот го достигнува градот Дателн, кој се наоѓа на раскрсницата на четири канали:

* Канал Дателн-Хам
* Канал Везел-Дателн
* **Канал Дортмунд-Емс**
* Канал Рајна-Херне

Старата патека на каналот ги поминувала реките Липе, Штефер и Емс на мостови. Овие мостови биле изградени со големи лакови и мостот над Липе се наоѓа 15 метри над реката.

По Втората светсак војна, каналот бил проширен. Делови од каналот биле издигнати над земјата, бидејќи не можеле да бидат проширени и затоа новата патека била изградена помеѓу Олфен и Минстер. Овие делови на каналот се наоѓаат паралелно со старата патека, а затоа биле изградени нови премини над реките. Старата патека била затворена за бродовите.

Во моментов, каналот се проширува повторно. Ова е направено без да се затвори самиот канал.

## Градови долж Каналот

Дортмунд - 
Валтроп - 
Дателн - 
Олфен -
Линдингхаузен - 
Зенден - 
Хилтруп - 
Минстер - 
Деренте - 
Херстел - 
Бевергерн - 
Рајне - 
Хеселте - 
Линген - 
Гесте - 
Мепен - 
Харен - 
Папенбург -
Дите - 
Хеде - 
Лее - 
Ашендорф - 
Олдерсум - 
Емден -

## Поврзано
* Везер

Категорија:Канали во Долна Саксонија
Категорија:Канали во Германија
Категорија:Минстерланд
Категорија:Дортмунд
Категорија:Минстер (административен округ)
Миљацка

[250|thumb|Миљацка помеѓу [Чобања (мост)|Чобање и Ајфеловиот мост]]

**** — река во Средна Босна и Херцеговина, а поголемиот дел од реката тече низ Сараево. Долга е 35,9 километри.

## Тек на реката

Паљанска Миљацка (12,9 км) извира во Палите (Беговина, надморска височина 1010 м). Мокрањска Миљацка (20,5 км) извира во Кадино Село (надморска височина 1135 м). Неколку километри источно од Сараево во селото Довличи, овие две притоки се вкрстуваат и ја формираат Миљацка. Потоа Миљацка тече (21,2 км) на запад, во Сараево, од каде што го продолжува својот пат кон реката Босна во која и се влева (Бутиле, надморска височина 490 м).

## Мостови

На реката Миљацка се наоѓаат повеќе десетина мостови меѓу кои најпознати се:

* Козја ќуприја
* Шехер-Чехаина ќуприја
* Царева ќуприја
* Латинска ќуприја (Принципов мост)
* Чумурски мост
* Дрвенски мост
* Чобански мост
* Ајфелов мост
* Мост на Суада и Олга (Врбањски мост)
* Босмалов мост

## Галерија


Слика:Brana na Miljacki.jpg|Браната на Бентбаша
Слика:Miljacka.jpg|Миљацка помеѓу Царева ќуприја и Латинска ќуприја
Слика:Miljacka at night.jpg|Миљацка ноќе


Категорија:Реки во Босна и Херцеговина
Подмножество

мини|десно|Ојлеров дијаграм:<br> ''A'' is a вистинско подмножество of ''B'' and conversely ''B'' is a вистинско superset of ''A''
 
Во математиката, особено во теоријата на множествата, множество *A* е **подмножество** на множество *B* ако *A* „се содржи“ во *B*. *A* и *B* може да се совпаѓаат. Ваквата релација се нарекува **содржајна релација** или **инклузија**. Така, множестово *B* е **надмножество** на *A* бидејќи сите елементи на *A* се воедно и елементи на *B*.

## Дефиниции
Ако *A* и *B* се множества, и секој елемент на *A* е воедно и елемент на *B*, тогаш:
:* *A* е **подмножество** на (се содржи во) *B*, што се означува со A \subseteq B.
:* *B* е **надмножество** на (го содржи) *A*, што се означува со B \supseteq A.

Ако *A* е подмножество на *B*, но *A* не е еднакво на *B* (т.е. B има барем еден елемент што го нема во *A*), тогаш 
:* *A* е исто така **вистинско** (или **строго**) подмножество на *B*; се запишува како A\subsetneq B (може да се сретне како A \subset B)
:или еквивалентно
:* *B* е вистинско надмножество на *A*; се запишува како B\supsetneq A (може да се сретне како B \supset A)

За секое множество *S*, содржајната релација ⊆ е делумен поредок на множеството \mathcal{P}(S) на сите подмножества на *S* (партитивното множество на *S*).

 

## Знаците ⊂ и ⊃
Некои автори во своите дела знаците ⊂ и ⊃ ги третираат како ⊆ и ⊇.

* Во рамки на нивните дела, за секое множество е точно дека A \subset A.

Знаците ⊂ и ⊃ може да се сретнат и во функција на знаци за **вистинско** **подмножество** и **вистинско** **надмножество** наместо знаците ⊊ и ⊋. Односно, ⊆ и ⊂ се земаат како аналогни на знаците за неравенство ≤ и \preceq) е изоморфно на некој збир множества подредени со содржајност. Прост пример се редните броеви: ако секој реден број *n* го поистоветиме со множество [*n*] на сите редни броеви помали или еднакви на *n*, тогаш *a* ≤ *b* ако и само ако [*a*] ⊆ [*b*].

За партитивно множество \mathcal{P}(S) на множеството *S*, содржајниот делумен поредок е (до поредочен изоморфизам) Декартов производ на *k* = |*S*| (кардиналноста на *S*) слики на делумниот поредок на {0,1} за кој 0 &lt; 1. Ова може да се покаже набројувајќи *S* = {*s*1, *s*2, …, *s**k*} и сврзувајќи со секое подмножество *T* ⊆ *S* (т.е. се секој елемент на 2*S*) *k*-кратноста од {0,1}*k* чијашто *i*-та координата е 1 ако и само ако *s**i* е член на *T*.

## Поврзано
* Елемент (математика)
* Теорија на множествата

## Наводи

* 

## Надворешни врски
* Множества и подмножества - Институт за информатика (ПМФ) 

Категорија:Теорија на множествата
Буна (река)

**Буна** е река во Босна и Херцеговина, лева притока на Неретва, во која се влева околу 15&nbsp;km низводно од Мостар. Долга е 9&nbsp;km. Продолжува од карстни извори Бунице, кои се наоѓаат под стрмните делови на варовничката област на Рудин и од изворите под варовничките делови во Благај. Богата е со вода 39 м3/s. Најголем водостој има во ноември, а најнизок во јули и август. На Буна се наоѓаат мрестилишта на рибите од видот пастрмка. Околината е погодна за земјоделство, особено овошје, зеленчук и винова лоза. На самиот извор кој се избива од длабоките пештери во Благај се наоѓаат стари дервишки текии кои уште во 1664 година ги поминал патописецот Евлија Челебија.

## Галерија

Слика:Blagaj - source of the Buna river.jpg|Извор на реката Буна
Слика:Tekija na vrelu Bune.jpg|Текија кај Врело Буне.
Слика:Blagaj orthodex church 1.jpg|Уништен храм на Српската православна црква покрај Буна


## Поврзано
* Манастир Житомислиќ
* Буњевци

Категорија:Реки во Босна и Херцеговина
Стура Шефалет (национален парк)

мини|лево|140п|Стура Шефалет: бр. 3 на картата на национални паркови во Шведска
**Стура Шефалет** (швед. *Stora Sjöfallet*) е национален парк во округот Норботен во северниод дел на Шведска, на границата со Норвешка. Отворен е во 1909 и сочинува дел од областа Лапонија, која е прогласена за светско наследство на УНЕСКО. Во паркот некогаш постоеле највеличенствените водопади во Европа, но набргу по прогласувањето на паркот владата дозволила изградба на хидроенергетски капацитети. Со измената на текот на  водата ги снемало и водопадите, а ова воедно причинило оштетување на крајбрежјето на езерото Акајауре. Во овој дел од паркот подоцна е изграден далновод, патишта и брегови од чакал. Поради драстичните промени на пејзажот, веќе во 1960-тите се довело во прашање постоењето на паркот. Денес подрачјето со водопади не е дел од паркот, иако тие биле главната причина за неговото прогласување.

Паркот зафаќа површина од 1.278&nbsp;км². Акумулацијата Акајауре го дели на два дела. Западниот и северниот дел на паркот зафаќаат дел од Скандинавските Планини, и имаат неколку ледници и некои од највисоките врвови во земјата. Над паркот се извишува планината Ака, наречена „Кралицата на Лапонија“. Ридските предели во јужниот дел на паркот се прекриени со елки.

## Наводи

## Надворешни врски

* Национален парк Стура Шефалет  - Служба за заштита на природата 

Категорија:Национални паркови во Шведска
Категорија:Норботен (округ)
Категорија:Лапонија
Категорија:Лапонија (Шведска)
Слободни територии во НОВ во Македонија

мини|десно|350п|Слободни територии во Вардарска Македонија во 1943 година
**Слободните територии во НОВ во Македонија** биле создадени во 1943 година во текот на Народноослободителната борба на Македонија и биле под контрола на единиците на НОВ и ПОМ.

Територии кои биле создадени во 1943 година во Дебрца и Копачка, Маврово и Бистра, Преспа, Кожуф и Козјак, постепено биле ширени и зафаќале пространи територии. Со поврзувањето на слободната територија на Кожув со слободната територија создадена од ЕЛАС на Пајак Планина и Караџова, слободната територија се проширила и кон Гевгелија, Тиквеш и Мариово. Слободната територија од Козјак Планина се ширела кон Кривопаланечко, кон Руен Планина и Куманово.

Во Западна Македонија по капитулацијата на Италија дошло до обединување на слободните територии и била создадена единствена територија со два слободни града: Кичево и Дебар. Кичево било слободно 21 ден, а Дебар - 69 дена.

Малата слободна територија во Преспа служела за врски меѓу слободната територија во Западна Македонија и таа во реонот на Кожув.

На слободните територии се создавале военозаднински органи, органи на народната власт, биле отворени и првите училишта на македонски јазик и се вршеле подготовки за одржување на Првото заседание на АСНОМ.

## Наводи


Категорија:НОБ
Пролог

**Пролог** (грч.: πρόλογος (прологос) од зборовите про што значи *пред* и логос што значи *збор*) е отворање на некоја приказна или текст. Во прологот најчесто се воспоставуваат околностите и се поставува рамка со позадинските детали. Тоа често е некоја друга приказна која што претходела на главната, или пак тоа се само дополнителни информации коишто авторот сметал дека е важно да ги напомене пред да започне главниот дел.

Обратно од пролог или антоним на пролог е епилог.

Категорија:Книжевност
Славјаномакедонски народноослободителен фронт

мини|десно|200п|Учесници на конференцијата на СНОФ, (с. Д'мбени, април 1944)
**Славјаномакедонскиот народноослободителен фронт** (**СНОФ**) — македонско националноослободително движење во Егејскиот дел на Македонија. СНОФ во Костурско бил формиран на 20 октомври 1943 година во селото Д’мбени, во куќата на Кирјако Цалев, а во Леринско — во ноември истата година во селото Белкамен. Основачката конференција на СНОФ за Костурско била одржана на 25 декември 1943 година во селото Крчишта, а за Леринско — на 26 и 27 декември истата година повторно во селото Белкамен. За секретар на СНОФ за Костурско бил избран Паскал Митревски, а за Леринско Петре Пилаев.

СНОФ печати свој весник, а Македонците прават обиди да организираат настава и печатење на книги на македонски јазик. Но сето тоа е поништено со доаѓањето на крајот на Народноослободителната војна во Грција, и на Британската интервенција. Малку пред крајот на војната, во мај 1944 година, стравувајќи дека Македонците ќе создадат силна војска, која би била важен фактор во северна Грција, ЦК на КПГ издава наредба за расформирање и разоружување на СНОФ. Незадоволни од решението на КПГ за расформирање на македонските баталјони, некои од командантите на СНОФ, предводени од Павле Раковски и Вангел Ајановски - Оче, заедно со цели баталјони преминуваат во Вардарска Македонија. Тука тие учествуваат во завршните операции на Народноослободителната војна во Вардарска Македонија, а потоа од страна на политичкото раководство на чело со Лазар Колишевски се пратени на Сремскиот фронт.

## Наводи

## Надворешни врски
* Повик на СНОФ до Македонците од Костурско, 1944.
ФК Краснодар

**ФК Краснодар** е фудбалски клуб од градот Краснодар, Русија, кој се натпреварува во Руската Премиер лига. Клубот бил основан во 2008 година. Во 2009 година, клубот бил промовиран во првата лига на Русија, второто по ред натпреварување во рускиот лигашки систем, и покрај тоа што во втората лига - југ завршил на третото место на табелата. На крајот на следната сезона, ФК Краснодар бил промовиран во Руската Премиер лига и покрај тоа што завршил петти во првата лига.

Во мај 2013 година, ФК Краснодар ја започнал изградбата на стадионот Краснодар, кој официјално бил отворен на 9 октомври 2016 година. Стадионот е со капацитет од 36.260 седишта. Пред да биде изграден стадионот, клубот своите натпревари на домашен терен ги играл на стадионот Кубањ.

## Наводи

## Надворешни врски
* Официјално мрежно место 
* Фан мрежно место 

Краснодар
Космос-782

**Космос-782**, познат и како **Бион-3** и **Биокосмос-3**, е еден од над 2.400 советски вештачки сателити лансирани во рамките на програмата „Космос“.

## Податоци
### Општи податоци
Сателитот е лансиран од космодромот Плесецк, СССР на 25 ноември 1975 г. Во орбитата околу планетата Земја бил исфрлен од повеќестепенета носечка ракета Р-7 Семјорка. Масата на сателитот при лансирањето изнесувала 4000 килограми. Космос-782 бил сателит наменет за биолошко истражување. На него први вршеле истражување СССР и САД. Извршени се 14 експерименти, а во нивното спроведување биле вклучени 7 земји. Најчесто се експериментирало со глувци и желки, а со сателитот биле носени и билни ткива и овошни мушички.

### Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 90,5 минути, додека аголот на наклонетост на орбиталната рамнина во однос на рамнината на екваторот изнесувала 62,8°. Најголемото растојание од Земјата го достигнал на 405&nbsp;км, а најмалото на 226.

## Поврзано
* Космос (програма)

## Литература
* Податоци за сателитот  — НАСА

## Надворешни врски
* Податоци за сателитите во табеларен облик

Категорија:Сателити „Космос“
Категорија:Космонаутиката во 1975 година
Категорија:Вселенски летала пуштени во 1975 година
Терористички напад во Касписк

**Бомбашкиот напад во Касписк** претставува терористички напад кои се случил во градот Касписк, Дагестан на 9 мај 2002 година, при што загинале 44 лица, а 133 биле повредени. Од 44 починати жртви, најмалку 19 биле војници и 12 деца. Експлозијата се случила на денот на одржувањето на парадата по повод советската победа над фашизмот.

На 16 мај полицијата објавила дека друг терористички напад бил спречен. Три терористи биле уапсени. За време на апсењето, осомничените презентирани документи од Министерството за внатрешни работи на Дагестан и рекле дека полицијата нема право да ги уапси. Понатамошните истражувања биле блокирани од страна на руската државна служба за безбедност ФСБ, и директорот на службата.

## Наводи

Категорија:Историја на Дагестан
Категорија:Русија во 2002 година
Категорија:Терористички инциденти во Втората чеченска војна
Категорија:Терористички напади на чеченските сепаратисти
Категорија:Терористички напади во Русија во 2002 година
Касписк
Преспанско советување на ЦК на КПМ

**Преспанско советување на ЦК на КПМ** (2-4 август 1943 година) е втор состанок на Централниот комитет на КПМ, одржан во Преспа, во непосредна близина на село Отешево. Учествувале членовите на ЦК на КПМ Кузман Јосифоски - Питу, Цветко Узуновски - Абас, Страхил Гигов - Андро, инструкторот на ЦК на КПЈ во Македонија, Добривое Радосавлевиќ - Орце, подоцна се приклучил и Светозар Вукмановиќ - Темпо, делегатот на ЦК на КПЈ и на ВШ на НОВ и ПОЈ во Македонија.

## Одлуки
мини|лево|Споменикот на Преспанското советување.
Биле донесени одлуки за прераснување на партизанските одреди во воени единици, за интензивирање на изградбата на народната власт, организационо зајакнување и проширување на организациите на КПМ и СКОЈ, за усвојување платформа на НОВ на Македонија .

## Споменик

Се наоѓа во близина на раселеното село Отешево, во непосредна близина на брегот на Преспанското Езеро. Споменикот е изграден од армиран бетон. Состојбата на споменикот е лоша, бидејќи никој не го одржува и посетува.

## Наводи
Аслан Масхадов

**Аслан Масхадов** (чеченски: *Аслан Али кант Масхадан*) ( - ) — водач на чеченските сепаратистички бунтовници и трет претседатеч на Чеченска република Ичкерија.

Аслан Масхадов бил еден од најзаслужните во победата на чеченските сили во текот на Првата чеченска војна по чиј крај де факто била создадена независна Ичкерија. За претседател на Чеченија бил избран во јануари 1997 година. По започнувањето на Втората чеченска војна во 1999 година, тој повторно се вратил кон герилскиот отпор против руската армија. Масхадов бил убиен во Толстој-Јурт, во март 2005 година.

Директорот на руската Федерална служба за безбедност Николај Патрушев, изјавил дека во специјална операција во Толстој-Јурт во Чеченија дека е ликвидиран “*меѓународниот терорист*” Аслан Масхадов. Руските власти го обвиниле Масхадов за серија смртоносни напади во Русија, вклучувајќи го и киднапирањето во Беслан во кое загинале преку 300 заложници, од кои половината биле деца.

## Наводи

Категорија:Чеченски политичари
Категорија:Претседатели на Чеченија
Категорија:Чеченски терористи
Категорија:Политичари од Комунистичката партија на Советскиот Сојуз
Категорија:Луѓе од Првата чеченска војна
Категорија:Луѓе од Втората чеченска војна